Pendelaars op Gautrein gered | Nuus24
Nuwe Gautrein-roete 'n reusesukses
Johannesburg – Gautrein-pendelaars wat Dinsdag vasgekeer was op ‘n trein tussen Midrand en Centurion is na ‘n ander trein geskuif wat hulle na hul onderskeie bestemmings sal neem, het Eyewitness News berig.Die Bombela-konsortium, die Gautrein se operateur, het Dinsdag gesê dit is onduidelik wat die probleem is, maar die treindrywer was gedwing om die noodrem te trap.Bombela het om verskoning gevra vir die twee ure lange vertraging.Volgens 'n passasier is pendelaars sedert 07:00 op die trein gestrand. Sy het gesê die trein is oorvol en beamptes kommunikeer nie genoegsaam met hulle nie.Beamptes het glo net gesê daar is ‘n tegniese probleem, het sy gesê.Hulle was glo vyf minute van die Centurion-stasie af toe daar rook by die trein uitgekom het.Pendelaars het gesê dit was nie die eerste keer wat hulle op die trein vasgekeer is nie.– Lees meer by Eyewitness News– Volg Nuus24 op Twitter Lees meer oor: gautrein VOLGENDE OP NUUS24X